ΕΝΗΜΕΡΩΣΗ - ΔΗΛΩΣΗ ΣΥΓΚΑΤΑΘΕΣΗΣ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Σέρρες, Σεπτέμβριος 2023

**"Χρήση προσωπικών και άλλων δεδομένων από το Διεθνές Πανεπιστήμιο της Ελλάδος”**

O κανονισμός 2016/679 (ΕΙ) General Data Protection Regulation εφαρμόζεται από τον Μάιο του 2018 και, κατά συνέπεια, κάθε οργανισμός που χειρίζεται προσωπικά δεδομένα τα οποία αφορούν σε άτομα εντός της Ευρωπαϊκής Ένωσης είναι υποχρεωμένος να συμμορφωθεί πλήρως με τους όρους του.

Το Διεθνές Πανεπιστήμιο της Ελλάδος (ΔΙ.ΠΑ.Ε.), εφαρμόζοντας τον Κανονισμό 2016/679, σας ενημερώνει ότι διατηρεί στο αρχείο του στοιχεία που αφορούν στην ταυτοποίηση (ονοματεπώνυμο, πατρώνυμο, αριθμό ταυτότητας, ΑΜΚΑ, κ.ά.) και στοιχεία επικοινωνίας (διεύθυνση κατοικίας, αριθμούς τηλεφώνου, email, κλπ.). Τα στοιχεία αυτά, που είναι απαραίτητα για την ταυτοποίηση και τις λοιπές συναλλαγές κάθε φοιτητή ή/και εργαζόμενου (ΔΕΠ, ΕΔΙΠ, ΕΤΕΠ, Ακαδημαϊκοί Υπότροφοι, Διοικητικοί Υπάλληλοι, κλπ.) με τις υπηρεσίες του Διεθνούς Πανεπιστημίου της Ελλάδος, τηρούνται από τις διάφορες υπηρεσίες του ΔΙ.ΠΑ.Ε. και χρησιμοποιούνται μόνο για τον σκοπό για τον οποίον έχουν δοθεί.

Η χρήση όλων των παραπάνω δεδομένων γίνεται σύμφωνα με την εθνική και ευρωπαϊκή νομοθεσία.

Όλη η ηλεκτρονική πληροφόρηση θα γίνεται προσωποποιημένα και με τη χρήση κωδικών, που δίνονται ατομικά σε κάθε φοιτητή ή/και εργαζόμενο, και, επομένως, εφιστούμε την προσοχή να μην δίνονται ποτέ και για κανέναν λόγο σε οποιονδήποτε τρίτο (πρόσωπο ή εφαρμογή).

Το ΔΙ.ΠΑ.Ε. δεν πρόκειται ποτέ να δώσει σε τρίτους τα στοιχεία αυτά ή μέρος τους, παρά μόνο αν είναι εξουσιοδοτημένοι από το άτομο τα στοιχεία του οποίου ζητούνται.

Η μόνη περίπτωση που το Διεθνές Πανεπιστήμιο της Ελλάδος ενδέχεται να δώσει στοιχεία σε τρίτους, είναι προς δημόσιους φορείς και κυρίως για να επιβεβαιώσει την ιδιότητα, χωρίς άλλα στοιχεία.

-------------------------------------------------------------------------------------------------------

Τέλος, ενημερώνουμε ότι στο ΔΙ.ΠΑ.Ε. – Πανεπιστημιούπολη Σερρών υπάρχει Υπεύθυνος Προστασίας Δεδομένων για την επίλυση θεμάτων προστασίας των δεδομένων, ο οποίος είναι εγκατεστημένος στο γραφείο της Νομικής Υπηρεσίας, στο κτήριο Διοίκησης της Πανεπιστημιούπολης Σερρών του Διεθνούς Πανεπιστημίου της Ελλάδος.

Ενημερώθηκα για όλα τα παραπάνω και παρέχω την ανεπιφύλακτη συγκατάθεσή μου!

Ο/Η Δηλών/ούσα

Επώνυμο:

Όνομα:

Πατρώνυμο:

Υπογραφή